ועדת הפנים והגנת הסביבה, כנסת 20, פרוטוקול מספר 257, 2016-08-01 16:28

דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק התכנון והבנייה (תיקון מס' 107 והוראת שעה), התשע"ו-2016, רביזיה.

דוד אמסלם: מי ביקש את הרביזיה?

יעל גרמן: אנחנו ביקשנו.

<תומר רוזנר: הם צריכים להציג אותה.

יעל גרמן: אנחנו ביקשנו רביזיה על כל ההסתייגויות שלנו.

יעל גרמן: אנחנו מבקשים בכל זאת לשקול מחדש את ההסתייגויות.

יעל גרמן: ההסתייגויות למעשה מרחיבות או יותר נכון מגנות על השטחים הפתוחים ואנחנו מבקשים שלא יתאפשר לבנות מגורים בשטחים ציבוריים פתוחים.

דוד אמסלם: תודה.

בצלאל סמוטריץ': היא ביקשה שנשקול.

בצלאל סמוטריץ': תן לנו דקה לשקול.

רחל עזריה: כבר בחוק הזה אי אפשר.

דוד אמסלם: למה להפריע לי?

רחל עזריה: זה מעצבן אותי.

יעל גרמן: אני מאוד אוהבת את העצבים של רחל עזריה, אבל שבבקשה תסביר מה מעצבן אותה ומה בחוק הזה אי אפשר.

דוד אמסלם: לא.

יעל גרמן: אדוני היועץ המשפטי, אולי אתה תסביר לחברת הכנסת רחל עזריה - - -

דוד אמסלם: אני ביקשתי.

דוד אמסלם: זה שאת כועסת עליה - - -

יעל גרמן: אני לא כועסת עליה.

יעל גרמן: אני כועסת על ההתבטאות.

דוד אמסלם: אחרי כן, לא במסגרת הדיון של הוועדה.

דוד אמסלם: חברת הכנסת גרמן, אני מכבד את הבקשה שלך.

דוד אמסלם: באמת, אני מכבד גם את הרביזיה ואני מכבד את מה שאמרת.

דוד אמסלם: אני חושב שיש בזה דברי טעם ואת אומרת דברי טעם.

דוד אמסלם: זה בסדר.

דוד אמסלם: לא צריך לכעוס.

דוד אמסלם: זה שמישהו העיר לך, עזבי, לא קשור לדיון שלנו.

יעל כהן-פארן: אני רוצה להעלות משהו בבקשה.

דוד אמסלם: אני עכשיו מצביע רק על הרביזיה.

דוד אמסלם: אי אפשר.

יעל כהן-פארן: אבל יש נושא חדש.

<שחר מזרחי: אני הגעתי במיוחד.

<ניקול בכר: גם אני הגעתי במיוחד.

<שחר מזרחי: הנופים שייכים גם לנו.

<שחר מזרחי: תן לי לומר את דבריי כי הגעתי במיוחד.

דוד אמסלם: לא.

דוד אמסלם: תקשיב למה שאני אומר לך, אין כאן דיבורים.

<שחר מזרחי: נכון, אבל אני רוצה לומר את הדברים שלי.

דוד אמסלם: אתה רוצה שאני אוציא אותך?

<שחר מזרחי: הוועדה מדברת - - -

דוד אמסלם: אני שואל אם אתה רוצה שאני אוציא אותך.

<ניקול בכר: זה החוק שלנו.

דוד אמסלם: אני מבקש להוציא אותה, בבקשה.

<ניקול בכר: אתם לא מבינים על מה מדובר.

זאב בנימין בגין: הגעתם בשלב מאוחר.

<ניקול בכר: אנחנו חיים את זה כבר חודשים ושנים את כל העניין.

<ניקול בכר: זה בלתי אפשרי שדברים יתנהלו כך, שתמכרו את הציבור ואת החוק.

<ניקול בכר: זה עושה מפח נפש.

דוד אמסלם: אני מבקש להוציא אותו.

<קריאה: תוציא אותי, אבל הקול של הציבור יישמע במקרה הזה.

<קריאה: החופים לא יילקחו בצורה כזאת והקואליציה הזאת, זה בושה.

דוד אמסלם: דרך אגב, אתה לדיונים שלי כרגע לא תיכנס הרבה זמן.

<קריאה: זאת קואליציה שפשוט בושה.

<קריאה: קואליציה שלא נותנת לציבור להשמיע את הקול שלו.

<קריאה: החופים יישארו בידי הציבור וזאת ממש בושה.

<קריאה: אדוני, אתה יכול להסתכל ולהנהן, אבל החופים יישארו של הציבור.

<קריאה: הם של הציבור וזאת קואליציה של גנבים.

<קריאה: אתם גנבים ואתם יושבים כאן ומצביעים בצורה של בושה.

<קריאה: אתה לא מתבייש לגנוב את החופים?

<קריאה: בושה.

<קריאה: תוריד את הראש ואל תענה.

<קריאה: גנבים.

<קריאה: בושה.

<קריאה: זה למכור את הציבור.

<קריאה: איפה אתם?

<קריאה: גונבים חופים.

<קריאה: החופים שייכים לציבור.

דוד אמסלם: תעצור את הבחור בהתנהלות שלו.

דוד אמסלם: הוא תוקף.

דוד אמסלם: תקשיב, אתה אורח שלנו.

<שחר מזרחי: נכון, אני אורח.

<ניקול בכר: אנחנו בוחרים בכם.

<ניקול בכר: שמור עלינו ועל העתיד שלנו.

דוד אמסלם: אתם יכולים לומר שאנחנו לא ממלאים את תפקידנו אבל כאן בוועדה אתם תקשיבו למה שאנחנו אומרים.

דוד אמסלם: אני ביצעתי כבר שלושה דיונים ואני נתתי לארגונים להשמיע את דברם.

דוד אמסלם: לא כל פעם שהארגונים רוצים לדבר, אנחנו נותנים להם לדבר.

דוד אמסלם: יש כאן סדר בדיון.

דוד אמסלם: כרגע אנחנו מצביעים על רביזיה.

דוד אמסלם: אני לא פותח את הנושא לדיון.

דוד אמסלם: לכן אני לא מאפשר לכם את זכות הדיבור.

דוד אמסלם: זאת הסיבה.

<ניקול בכר: אבל זה נראה שאנשים מצביעים על סעיף כל כך קטן שכלול בתוך מערכת כל כך גדולה שהיא המהות.

<ניקול בכר: זה לא משנה אם מדובר בעשרים אחוזים בבניין מגורים אלא זה בניין שייבנה בקו החוף.

<ניקול בכר: החוף שלנו הולך ונגמר.

דוד אמסלם: תקשיבי, אם את חושבת שאנחנו לא מבינים את החוק, את טועה.

<ניקול בכר: נראה לי שהרבה חבר'ה שהצביעו נגד ההסתייגויות לא מבינים.

דוד אמסלם: אנחנו יושבים כאן קצת יותר שעות ממך ואנחנו מכירים את החוק.

<ניקול בכר: אני אשמח לשאול כל אחד מחברי הכנסת אם הוא יודע מה כולל חוק החופים.

דוד אמסלם: אני מבקש לא להפריע.

<ניקול בכר: זה פשוט נורא.

דוד אמסלם: מי שרוצה להפריע לי, שיצא החוצה.

<ניקול בכר: אני פשוט רואה עתיד שחור.

דוד אמסלם: את רוצה לשבת כאן?

<ניקול בכר: כן.

<ניקול בכר: אני רוצה לשבת .

דוד אמסלם: אני מבקש, אין לך זכות דיבור.

דוד אמסלם: אל תאלצי אותי להוציא אותך.

<שחר מזרחי: משהו מאוד קצר.

דוד אמסלם: אמרתי שאין זכות דיבור.

דוד אמסלם: אל תהיה אלים.

דוד אמסלם: גם אם אתה שוחר סביבה, אל תהיה אלים.

דוד אמסלם: אני לא רוצה להוציא אותך.

דוד אמסלם: לא נתתי לך את זכות הדיבור ואתה לא מדבר.

דוד אמסלם: אם אתה רוצה לדבר, צא החוצה.

<שחר מזרחי: אצלך האלימות.

דוד אמסלם: אני מבקש להוציא אותו החוצה.

<ניקול בכר: הייתה כאן אלימות לא מבוטלת כל תחילת הדיון

<שחר מזרחי: אתה משתמש באלימות.

<שחר מזרחי: לא אני.

דוד אמסלם: תודה על הציונים שאת מחלקת לי.

דוד אמסלם: תוציא אותו החוצה.

כל הבעיה הם הצלמים שמצלמים כאן.

דוד אמסלם: אני מבקש שגם את תצאי החוצה.

דוד אמסלם: את מפריעה לי בדיון.

דוד אמסלם: תצאי החוצה בבקשה.

<ניקול בכר: חשוב שתקשיבו.

דוד אמסלם: אני מבקש שתצאי החוצה.

<ניקול בכר: אני מבקשת להישאר.

דוד אמסלם: תזמינו סדרנית.

דוד אמסלם: דרך אגב, אתם לא תיכנסו יותר לדיונים שלי.

דוד אמסלם: את לא תיכנסי יותר לדיונים שלנו כאן.

<ניקול בכר: ודאי שאני אגיע.

דוד אמסלם: אני לא אכניס אותך.

<ניקול בכר: אני הדור המשכיל של המדינה הזאת וכך מתייחסים אלי.

דוד אמסלם: כך לא מתנהג דור משכיל.

<ניקול בכר: אנשים כאן לא יודעים על מה הם מדברים.

דוד אמסלם: הצלמים, אני מבקש להפסיק לצלם.

דוד אמסלם: הם הוסיפו לכם הרבה כבוד עכשיו, לכל הירוקים.

דוד אמסלם: רבותיי, אני רוצה להביע הדיון מחדש להצבעה.

דוד אמסלם: מי שבעד הרביזיה, הוא בעד ההצעה לפתוח את הדיון מחדש.

<ניקול בכר: בעדנו.

דוד אמסלם: מי שנגד, הוא נגד פתיחת הדיון מחדש.

דוד אמסלם: מי בעד הרביזיה?

דוד אמסלם: מי נגד?

דוד אמסלם: מי נמנע?

דוד אמסלם: בעד הרביזיה – 4

דוד אמסלם: הרביזיה לא נתקבלה.

דוד אמסלם: הרביזיה לא התקבלה.

דוד אמסלם: תודה רבה לכולם.

יעל גרמן: הייתה רביזיה על ההסתייגויות ורביזיה על החוק.

דוד אמסלם: מי בעד הרביזיה על החוק?

דוד אמסלם: מי נגד?

דוד אמסלם: מי נמנע?

דוד אמסלם: בעד הרביזיה על החוק – 4

דוד אמסלם: הרביזיה לא נתקבלה.

דוד אמסלם: הרביזיה על החוק לא התקבלה.

דוד אמסלם: תודה רבה לכולם.